Diari Oficial de la Generalitat Valenciana


Sumari del DOGV 5881, del 29-10-2008 (2008/12349)

ORDE de 22 d'octubre de 2008, de la Conselleria de Presidència, per la qual s'aprova la creació, classificació i exempció de l'obligació de mantindre els llocs de secretaria i intervenció de la Mancomunitat del Comtat.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12427


Data del document
:   22-10-2008

Organisme emissor
:   Conselleria de Presidència

Tipus de document
:   Ordre

Descriptors 

:   * El Comtat
    * administració local
    * professió administrativa
    * qualificació del personal
    * associació de municipis
    * comptable

ORDE de 22 d'octubre de 2008, de la Conselleria de Presidència, per la qual s'aprova la creació, classificació i exempció de l'obligació de mantindre els llocs de secretaria i intervenció de la Mancomunitat del Comtat. [2008/12948]  
El Ple de la Mancomunitat del Comtat, en la sessió del dia 24 d'octubre de 2007, acorda sol·licitar a la Conselleria de Presidència la creació dels llocs de treball de secretaria i intervenció i la classificació d'estos en classe segona.   
Així mateix, en el mateix acord plenari se sol·licita que s'instruïsca el corresponent expedient d'exempció del manteniment d'ambdós llocs i que les funcions siguen exercides per funcionaris d'administració local amb habilitació de caràcter estatal d'algun dels municipis que la integren, per mitjà del sistema d'acumulació.  
La Diputació Provincial d'Alacant ha emés un informe favorable a l'exempció sol·licitada mitjançant un acord adoptat en la sessió de data 13 de març de 2008.  
L'expedient ha sigut tramitat d'acord amb les prescripcions legals.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
De conformitat amb el que establixen els articles 5, 16, 17 i 18 del Decret 159/1997, de 29 d'abril, del Govern Valencià, pel qual s'aprova el Reglament Regulador de Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal, i fent ús de les competències atribuïdes en l'article 2.a) i c) del mateix text legal.  
ORDENE  
Primer  
Crear el lloc de secretaria de la Mancomunitat del Comtat i classificar-lo en classe segona. La provisió d'este lloc està reservada a funcionaris d'administració local amb habilitació de caràcter estatal de la subescala de secretaria, categoria d'entrada, sense perjuí del que preveu la disposició transitòria primera 2.b) del Reial Decret 1174/1987, de 18 de setembre.  
Segon  
Crear el lloc d'intervenció de la Mancomunitat del Comtat i classificar-lo en classe segona. La provisió d'este lloc està reservada a funcionaris d'administració local amb habilitació de caràcter estatal de la subescala d'intervenció-tresoreria, categoria d'entrada.  
Tercer  
Eximir la Mancomunitat del Comtat de l'obligació de mantindre els llocs de secretaria i intervenció. Les funcions reservades a estos llocs seran exercides per funcionaris d'administració local amb habilitació de caràcter estatal d'algun dels municipis que la integren, per mitjà del sistema d'acumulació.  
Contra esta orde, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 22 d'octubre de 2008.  
El vicepresident primer i conseller de Presidència,  
VICENTE RAMBLA MOMPLET